
Здравейте, въпросът ми е следния в момента нямам здравни осигуровки и съм с прекъснати здравни права.Ако открия фирма (ЕТ,ЕООД или ООД) и започна да внасям осигуровки ще започнат да се погасяват стари задължения или ще продължат да се натрупват от настоящия момент.


 

Здравни осигуровки
==================

 

В случай че не подадете цитираното заявление, при внасяне на здравноосигурителни вноски, ще се погасяват най-старите задължения, т.е. следва да подадете посоченото заявление. За повече информация можете да попитате на място в НАП или по телефон.


Поздрави,  

адв. Николина Митова  

тел. 0898 303092




Има ли варянт да се внасят от настоящия момент без да се погасяват стари задължения и без да се възстановяват здравноосгурителните права?




Здравейте, 


Когато здравноосигурителните права са прекъснати, т.е. за последните 36 месеца липсват повече от три вноски за здравно осигуряване, за да бъдат възстановени правата трябва да са заплатени всички задължения за здравно осигуряване за последните 60 месеца. 


Необходимо е да подадете Заявление по чл. 3 (Приложение 8) от Наредба № Н-13 от 17 декември 2019 г. – подава се от самоосигуряващите се лица по чл. 4, ал. 3, т. 1, 2 и 4 и ал. 9 от КСО и/или по чл. 40, ал. 1, т. 2, ал. 5 и чл. 40а, ал. 3 от ЗЗО, които желаят да заявят кои задължения за задължителни осигурителни вноски за държавното обществено осигуряване и/или здравноосигурителни вноски погасяват. Заявлението може да се подаде във всяка териториална дирекция на Националната агенция за приходите преди внасяне на осигурителните вноски, с които се погасяват задълженията по Кодекса за социално осигуряване и Закона за здравното осигуряване.


Поздрави,  

адв. Николина Митова  

тел. 0898 303092


